  Майя Бывальцева Удмуртиысь йӧскалык лыдӟетъюртлэн Йӧскалык но шаертодон литературая центраз (Удмурт урам, 264) кылчилэн, кылосбур тодосъя кандидатлэн Серафим Соколовлэн вордскемез дырысен 80 ар тырмонлы сӥзем адӟытон ужа. Со сярысь ужъюртлэн «ВКонтакте»  ивортэмын. Серафим Соколов удмурт кылтодон ужпумъёсъя 60-лэсь трос ужъёс гожтӥз. Адӟытонэ тодосъя статьяосыз, нылпиослы гожтэм чеберлыко произведениосыз, озьы ик солы сӥзем заметкаос поттэмын. Нимысьтыз инты басьтэ «Тылобурдоослэн удмурт кылын нимъёссы» («Названия птиц в удмуртском языке») диссертациезлэн авторефератэз. Удмуртиын улӥсь тылобудоослы сӥземын «Бурдо крезьчиос» книгаез но.  Тегъёс: Мерлык Лулчеберет Дышетон Ижкар Удмуртия удмурткыл Йӧскалыклыдӟетъюрт  